World War Z (filme)

World War Z é un filme británico-estadounidense dirixido por Marc Forster que se estreou no 2013. O guión de Matthew Michael Carnahan baséase na novela World War Z de Max Brooks. O filme está protagonizado por Brad Pitt no papel de Gerry Lane, un antigo investigador das Nacións Unidas que debe atopar o modo de deter unha pandemia zombi.

 Sinopse 
Cando o mundo comeza a ser invadido por unha pandemia de mortos viventes, o experto investigador das Nacións Unidas Gerry Lane (Brad Pitt) intentará evitar o que podería ser a fin da civilización. A destrución á que se ve sometida a raza humana faille percorrer o mundo enteiro buscando a orixe da horrible epidemia que ameaza á súa familia e ó resto da humanidade.

 Personaxes 
 Brad Pitt como Gerry Lane, un antigo membro das Nacións Unidas que é chantaxeado para que investigue a terrible pandemia que se está a espallar por todo o planeta.
 Mireille Enos como Karin Lane, muller de Gerry e nai de dúas nenas.
 Fana Mokoena como Thierry Umutoni, Secretario Xeral das Nacións Unidas.
 Daniella Kertesz como soldado israelí coñecida como "Segen" que acompaña a Gerry cando deixa Israel.
 James Badge Dale como Capitán Speke, ó cargo do Campamento Humphreys, en Corea do Sur.
 David Morse como exmembro da CIA prisioneiro por vender armas a Corea do Norte.
 Ludi Boeken como Jurgen Warmbrunn, Director da Mossad; responsable das defensas preventivas de Israel.
 Matthew Fox como soldado enviado por Thierry Umutoni para rescatar á familia Lane en Newark.
 Abigail Hargrove como Rachel Lane, filla máis vella de Gerry e Karin.
 Sterling Jerins como Constance Lane, filla máis nova de Gerry e Karin.
 Fabrizio Zacharee Guidoas como Tommy, rapaz que é rescatado pola familia Lane en Newark despois de que os seus pais foran infectados.

 Banda sonora 
En decembro de 2011 publicouse que Marco Beltrami sería o compositor de World War Z. En maio de 2013, a banda de rock británica Muse publicou un vídeo na súa canle de YouTube, no cal se revelaba que eles contribuirían na banda sonora de World War Z, e as cancións "Isolated System" e "Follow me" foron usadas. En xuño, Warner Bros. Records lanzou o álbum da banda sonora, que contén as composición orixinais de Beltrami.

 Philadelphia (4:03)
 The Lane Family (2:47)
 Ninja Quiet (2:54)
 Searching for Clues (5:33)
 NJ Mart (4:01)
 Zombies in Coach (3:43)
 Hand Off! (2:49)
 No Teeth No Bite (3:25)
 The Salvation Gates (4:24)
 Wales (5:22)
 Like a River Around a Rock (5:08)
Duración total (44:09)

 Notas 

 Véxase tamén 
 Ligazóns externas 
 Páxina oficial

 Ficha en RottenTomatoes 
 Ficha en BoxOfficeMojo 

Categoría:Filmes de 2013
Categoría:Filmes en lingua inglesa
Categoría:Filmes dos Estados Unidos de América
Categoría:Filmes do Reino Unido
Categoría:Filmes de 2013 en 3D
Categoría:Filmes dirixidos por Marc Forster
Categoría:Filmes de Paramount Pictures
Categoría:Filmes de Plan B Entertainment
Categoría:Filmes de Skydance Productions
Categoría:Filmes producidos por Brad Pitt
Categoría:Filmes rodados en Londres
Categoría:Filmes rodados en Malta
Categoría:Filmes rodados en Escocia
Categoría:Filmes ambientados en Nova Jersey
Categoría:Filmes ambientados en Xerusalén
Categoría:Filmes ambientados en Nova York
Categoría:Filmes ambientados en Gales
Categoría:Filmes ambientados en Corea do Sur
Categoría:Filmes ambientados en Nova Escocia
Categoría:Filmes apocalípticos
Categoría:Filmes de zombis
Categoría:Filmes distribuídos en sistemas IMAX